বিদ্যালয় প্রতিষ্ঠার পর প্রধান ভবনের দোতলায় একটি পাঠাগার স্থাপন করা হয়। এটি বর্তমানে নতুন ভবনের দোতলায় স্থানান্তর করা হয়েছে। এর জন্য প্রায় প্রতি বছরই কিছু বই কেনা হয়ে থাকে। বহু মূল্যবান ও দূর্লভ বইয়ের সমাহারে সমৃদ্ধ এ পাঠাগারে বর্তমানে প্রায় নয় হাজার বই আছে। একজন লাইব্রেরিয়ানের তত্ত্বাবধানে শিক্ষার্থীদের নিয়মিত বই পড়ার ব্যবস্থা করা হয়েছে। প্রভাতি শাখার ছাত্ররা ছুটির পর এবং দিবা শাখার ছাত্ররা ক্লাশ শুরুর আগে বই পড়ে থাকে।